PMIndiaData/PMIndiaSum huggingface dataset:
పారసీ నూతన సంవత్సరం సందర్భం లో ప్రజల కు శుభాకాంక్ష లు తెలిపిన ప్రధాన మంత్రి

పారసీ నూతన సంవత్సరం సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘పారసీ కొత్త సంవత్సర శుభాకాంక్ష లు. రాబోయే సంవత్సరం ఆనందాన్ని, సమృద్ధి ని, మంచి ఆరోగ్యాన్ని ప్రసాదించు గాక. నౌరోజ్ ముబారక్.’’ అని పేర్కొన్నారు.
తావోసీచ్గా పదవి బాధ్యతల ను శ్రీ లియో వరాడ్ కర్ రెండో సారి సైతం తాను స్వీకరించిన సందర్భంలో, ఆయన కు అభినందనల ను తెలిపిన ప్రధాన మంత్రి

శ్రీ లియో వరాడ్ కర్ యే రెండో సారి కూడాను తావోసీచ్ (ఐర్ లాండ్ యొక్క ప్రధాని) పదవి బాధ్యతల ను తాను స్వీకరించిన సందర్భం లో, ప్ర‌ధాన మంత్రి శ్రీ న‌రేంద్ర మోదీ ఆయన కు అభినందనల ను తెలియజేశారు. ప్రధాన మంత్రి ఒక ట్వీట్ లో – ‘‘తావోసీచ్ గా రెండో సారి పదవి బాధ్యతల ను స్వీకరించిన సందర్భం లో శ్రీ @LeoVaradkar , అందుకోండి నా అభినందన లు. ఐర్ లాండ్ తో మా చరిత్రాత్మకమైన సంబంధాలకు, ఉమ్మడి రాజ్యాంగ విలువల కు మరియు బహుముఖీనమైన సహకారానికి మేం చాలా ప్రాధాన్యాన్ని ఇస్తాం. మన చైతన్యవంతమైన ఆర్థిక వ్యవస్థల ను పూర్తి సామర్థ్యం తో ఉపయోగించుకోవడం కోసం నేను కలిసికట్టు గా కృషి చేయాలని ఆశపడుతున్నాను.’’ అని పేర్కొన్నారు.
క్రికెట్ లో గెలుపు మరియు టీకామందు ను ఇప్పించడం లో ఖ్యాతి.. ఈ రెండిటికీ టీమ్ ఇండియా ను ప్రశంసించిన ప్రధాన మంత్రి

టీకామందు ను ఇప్పించే కార్యక్రమం తో పాటు క్రికెట్ మైదానం లో భారతదేశం ప్రముఖ సాఫల్యాల ను సాధించినందుకు గాను టీమ్ ఇండియా ను ప్రధాన మంత్రి శ్రీ నరేంద్ర మోదీ ప్రశంసించారు. ఈ రోజు న, భారతదేశం మరో సారి ఒక కోటి కి పైగా డోసుల ను ప్రజల కు ఇప్పించింది. ఇటువంటి కార్యాన్ని పూర్తి చేయడం గడచిన 11 రోజుల లో ఇది మూడో సారి. క్రికెట్ లో, ఈ రోజు న ఓవల్ లో భారతదేశం ఒక చారిత్రిక విజయాన్ని నమోదు చేసింది. ‘‘టీకామందు ను వేయించడం తో పాటు క్రికెట్ పిచ్ మీద కూడా మరో గొప్ప రోజు. ఎప్పటి మాదిరిగానే, #TeamIndia గెలిచింది. #SabkoVaccineMuftVaccine (అందరికీ ఉచితం గా టీకామందు).’’ అని ప్రధాన మంత్రి ఒక ట్వీట్ లో పేర్కొన్నారు.
భార‌త్ ఓమాన్ రిఫైనరీస్ లిమిటెడ్‌లో బి పి సి ఎల్ పెట్టుబ‌డుల పెంపు

భార‌త్ ఓమాన్ రిఫైన‌రీస్ లిమిటెడ్ (బి ఒ ఆర్ ఎల్‌) లో భార‌త్ పెట్రోలియం కార్పొరేష‌న్ లిమిటెడ్ (బి పి సి ఎల్ ) పెట్టుబ‌డిని పెంచే ప్రతిపాదనకు కేంద్ర మంత్రిమండలి ఆమోదం తెలిపింది. కేంద్ర మంత్రివర్గ సమావేశానికి ప్ర‌ధాన‌ మంత్రి శ్రీ న‌రేంద్ర మోదీ అధ్యక్షత వహించారు. పెట్టుబడి రాశిని గ‌రిష్ఠంగా రూ. 3000 కోట్ల వరకు పెంచే అవకాశం ఉంది. 2005 ఆగస్టు 5 వ తేదీ నాటి డి పి ఇ మార్గదర్శక సూత్రాలకు అతీతంగా, కన్వర్టిబుల్ వారంట్స్/ ఇతర పత్రాలను కొనుగోలు చేయడం ద్వారా ఈ పెట్టుబడిని పెడతారు. ఈ పత్రాలను బి ఒ ఆర్ ఎల్‌ జారీ చేసే ఈక్విటీ షేర్స్ లోకి మార్చుకొనే వీలు ఉంటుంది. బి పి సి ఎల్ సమకూర్చే నిధులు బి ఒ ఆర్ ఎల్‌ కు తన నికర విలువకు గండి పడటం వల్ల ఎదురయ్యే చిక్కులను అధిగమించడానికి తోడ్పడగలవు. అంతే కాకుండా, దేశంలోని ఉత్త‌ర ప్రాంతంలోను, మ‌ధ్య ప్రాంతంలోను పెట్రోలియం ఉత్ప‌త్తుల లభ్యతను ఇది పెంచగలదు కూడా. మ‌ధ్య‌ ప్ర‌దేశ్ లో పారిశ్రామిక అభివృద్ధికి, ఆ రాష్ట్రంలో ఉద్యోగ అవకాశాలు గణనీయంగా పెరగడానికి, పన్నుల సంబంధ రాబ‌డి మెరుగవడానికి సైతం ఆస్కారం ఉంటుంది. పూర్వ రంగం భార‌త్ పెట్రోలియం కార్పొరేష‌న్ లిమిటెడ్ (బి పి సి ఎల్ ) ప్ర‌భుత్వ రంగ సంస్థ‌లలో ఒకటి. పెట్రోలియమ్, స‌హ‌జ వాయువుల మంత్రిత్వ శాఖ ప‌రిధిలో ఈ సంస్థ ప‌నిచేస్తుంది. ఈ సంస్థ ఓమాన్ ఆయిల్ కంపెనీ లిమిటెడ్ (ఒ ఒ సి ఎల్‌)తో క‌లసి భార‌త్ ఓమాన్ రిఫైన‌రీస్ లిమిటెడ్ (బి ఒ ఆర్ ఎల్‌) పేరుతో ఒక జాయింట్ వెంచ‌ర్ కంపెనీని ప్రమోట్ చేసింది. బి ఒ ఆర్ ఎల్‌ రూ. 12,754 కోట్ల‌ ప్రాజెక్టు వ్య‌యంతో 2011 జూన్‌ నెలలో మ‌ధ్య‌ ప్ర‌దేశ్‌లోని బీనాలో చమురు శుద్ధి కర్మాగారాన్ని ప్రారంభించింది. 6 ఎమ్ఎమ్ టి పి ఎ ( రోజుకు 120 వేల పీపాల) ఇన్ స్టాల్ డ్ కెపాసిటీ కలిగిన చమురు శుద్ధి కర్మాగారం ప్రస్తుతం 100 % ఇన్ స్టాల్ డ్ కెపాసిటీతో ప‌ని చేస్తున్న‌ది. రిఫైనరీ చమురుశుద్ధి సామర్థ్యాన్ని 6 ఎమ్ ఎమ్ టి పి ఎ నుంచి 7.8 ఎమ్ ఎమ్ టి పి ఎ కు పెరిగేటట్లు చూడాల‌ని కంపెనీ తాజాగా ప్రతిపాదించింది. అందుకు ఉత్పాదకత స్థాయిని మెరుగుపరిచే నిమిత్తం రూ. 3,072 కోట్ల అంచ‌నా వ్యయం అవసరం అవుతుందని భావించారు. ప‌ర్యావ‌ర‌ణ సంబంధ అనుమ‌తులు అందిన నాటి (జీరో డేట్) నుంచి 36 నెల‌ల లోపల ఈ ప్రాజెక్టును పనిచేయించాలనుకున్నారు. నూత‌న వాహన ఇంధన విధానానికి అనుగుణంగా ఉండే ఉత్ప‌త్తులను తయారు చేయడానికి కొన్ని మార్పుచేర్పులను చేపట్టడం అనేది ప్ర‌తిపాదిత‌ ప్రాజెక్టు ప్రధానాంశాలలో ఒకటిగా ఉంది. ఇందువల్ల బి ఒ ఆర్ ఎల్ కు వాటాదారులు నిధులను తక్షణం సమకూర్చవలసిన అవసరం ఉంది. ఈ ప్రాజెక్టు కు ఒ ఒ సి ఎల్ త‌న అండ ఉంటుందని తెలిపింది. అయితే, ఈ దశలో ప్రాజెక్టు కు మరిన్ని నిధుల‌ను స‌మ‌కూర్చ‌డానికి తాము సిద్ధంగా లేమని సూచించింది. దానితో బి పి సి ఎల్ బోర్డు ఉత్పాదకత స్థాయిని మెరుగుపరిచే ప్రాజెక్టుకు, ముడి చ‌మురు, ఇత‌ర శుద్ధి చేసిన ఉత్ప‌త్తుల ధ‌ర‌ల ప‌త‌నం కారణంగా వాటిల్లిన అసాధారణ నష్టాలను పూడ్చడానికి రూ.3,000 కోట్ల మేరకు నిధులను అందించాలని నిర్ణయించింది. తదనుగుణంగా బి ఒ ఆర్ ఎల్ లో బి పి సి ఎల్ పెట్టుబడిని అదనంగా రూ.3,000 కోట్ల వరకు పెంచే ప్రతిపాదనకు అనుమతిని మంజూరు చేయాలని ప్రభుత్వం నిర్ణయం తీసుకొంది.
ఫీఫా అండ‌ర్ – 17 వ‌ర‌ల్డ్ క‌ప్ లో పాలు పంచుకొంటున్న అన్ని జ‌ట్ల‌కు స్వాగ‌తం ప‌లుకుతూ శుభాకాంక్ష‌లు తెలిపిన‌ ప్ర‌ధాన మంత్రి

ఫీఫా అండ‌ర్ – 17 వ‌ర‌ల్డ్ క‌ప్ లో పాలు పంచుకొంటున్న జ‌ట్లు అన్నింటికి ప్ర‌ధాన మంత్రి శ్రీ న‌రేంద్ర మోదీ స్వాగ‌తం ప‌లికారు. ఆయా జ‌ట్ల‌కు ఆయ‌న శుభాకాంక్ష‌లు తెలిపారు. ‘‘ఫీఫా అండర్ – 17 వ‌ర‌ల్డ్ క‌ప్ లో భాగం పంచుకొంటున్న అన్ని జ‌ట్ల‌కు సాద‌ర స్వాగ‌తం మ‌రియు శుభాకాంక్ష‌లు. ఫీఫా అండ‌ర్ – 17 వ‌ర‌ల్డ్ క‌ప్ ఫుట్ బాల్ ప్రియుల‌కు క‌నువిందు క‌లిగిస్తుంద‌ని నేను న‌మ్ముతున్నాను’’ అని ప్ర‌ధాన మంత్రి త‌న సందేశంలో పేర్కొన్నారు.
ప‌శ్చిమ బెంగాల్ లోని జ‌ల్‌పాయీగుడీ ని రేపు  సంద‌ర్శించ‌నున్న ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ 2019వ సంవ‌త్స‌రం ఫిబ్రవరి 8వ తేదీ న జ‌ల్‌పాయీగుడీ ని సంద‌ర్శించ‌నున్నారు. అక్క‌డ ఆయ‌న ఎన్‌హెచ్‌-31 డి లో భాగమైన ఫ‌ల‌కాతా-సాల్‌సాలాబాడీ సెక్షను ను నాలుగు దోవ‌ లు క‌లిగింది గా అభివృద్ధి ప‌ర‌చే ప‌ని కి శంకుస్థాప‌న చేస్తారు. జాతీయ రహదారుల లో ఒక భాగం అయిన ఈ 41.7 కిలోమీటర్ల పొడ‌వైన సెక్ష‌న్ ప‌శ్చిమ బెంగాల్ లోని జ‌ల్‌పాయీగుడీ జిల్లా లో ఉంది. దీని ని సుమారు 1,938 కోట్ల రూపాయ‌ల వ్య‌యం తో నిర్మించ‌నున్నారు. ఈ ప‌థ‌కం సాల్‌సాలాబాడీ మ‌రియు అలీపుర్ దువార్ నుండి సిలీగుడీ కి మ‌ధ్య దూరాన్ని సుమారు 50 కి.మీ. మేర త‌గ్గించ‌నుంది. సిలీగుడీ కి ఉత్త‌మ‌మైన మార్గం అందుబాటు లోకి రావ‌డం అంటే రైల్వే లకు, ఇంకా గ‌గ‌న‌త‌ల మార్గాల కు మెరుగైన ల‌భ్య‌త అందుబాటు లోకి వ‌చ్చిన‌ట్లే. తేయాకు, ఇంకా ఇత‌ర వ్య‌వ‌సాయ ఉత్ప‌త్తులు ఆ ప్రాంతం లోని విప‌ణుల‌ కు మ‌రింత ఉత్త‌మ‌మైన రీతి లో చేరుకొనేందుకు జాతీయ రహదారి వీలు క‌ల్పిస్తుంది. అంతేకాకుండా, ఆ ప్రాంతం లో ప‌ర్య‌ట‌న రంగాని కి ప్రోత్సాహ‌కరం గా కూడా ఉంటుంది. ఈ ప‌రిణామాల‌న్నీ క‌ల‌సి రాష్ట్రం లో సామాజిక, ఆర్థిక కార్య‌క‌లాపాల కు ఒక పెద్ద అండ‌ ను స‌మ‌కూర్చ‌డం తో పాటు స్థానికుల కు ఉపాధి క‌ల్ప‌న అవ‌కాశాల‌ ను సైతం అందిస్తాయి. ర‌హ‌దారి వినియోగ‌దారుల‌ కు ఉప‌శ‌మ‌నం క‌లిగే రీతి లో అవ‌స‌ర‌మైన‌టువంటి అన్ని భ‌ద్ర‌త సంబంధ అంశాల‌ ను జాతీయ రహదారి త‌న లో ఇముడ్చుకోనుంది. 3 రైల్వే ఓవ‌ర్ బ్రిడ్జి లు, 2 ఫ్లయ్ ఓవర్ లు, 3 వెహిక్యులర్ అండర్ పాస్ లు, 8 పెద్ద వంతెన‌లు మ‌రియు 17 చిన్న వంతెన‌ లు ఈ సెక్ష‌న్ లో భాగం గా ఉంటాయి. జ‌ల్‌పాయీగుడీ లో నూత‌న హైకోర్టు స‌ర్క్యూట్ బెంచ్ ను కూడా ప్ర‌ధాన మంత్రి శ్రీ న‌రేంద్ర మోదీ ప్రారంభిస్తారు. జల్‌పాయీగుడీ లోని క‌ల క‌త్తా ఉన్నత న్యాయస్థానం యొక్క స‌ర్క్యూట్ బెంచ్ వ‌ల్ల ఉత్త‌ర బెంగాల్ లోని దార్జి లింగ్, క‌లింపోంగ్, జ‌ల్‌పాయీగుడీ మ‌రియు కూచ్ బిహార్ ప్ర‌జ‌ల‌ కు స‌త్వ‌ర న్యాయాన్ని అందించగలుగుతుంది. ఈ నాలుగు జిల్లాల నివాసులు ఇక 600 కిలో మీట‌ర్ల అవ‌త‌ల ఉన్న క‌ల క‌త్తా ఉన్నత న్యాయస్థానాని కి వెళ్ళి వ‌చ్చే కన్నా 100 కి.మీ. లోపు దూరం లో ఉన్న బెంచ్ ను ఆశ్ర‌యిస్తే స‌రిపోతుంది.
పోలీస్ స్మారక దినం సందర్భంగా పోలీసు సిబ్బంది పరాక్రమాన్ని గుర్తు చేసిన ప్రధాన మంత్రి

ప్రధాన మంత్రి శ్రీ నరేంద్ర మోదీ పోలీసు స్మారక దినాన్ని పురస్కరించుకొని విధి నిర్వహణ క్రమంలో ప్రాణ త్యాగం చేసిన సాహసులైన పోలీసు సిబ్బంది పరాక్రమాన్ని గుర్తు చేసుకున్నారు. “పోలీసు స్మారక దినం నాడు విధి నిర్వహణలో భాగంగా ప్రాణాలను సైతం త్యాగం చేసిన సాహసవంతులైన పోలీసు సిబ్బంది పరాక్రమాన్ని సగర్వంగా గుర్తుకు తెచ్చుకుంటున్నాను”, అని ప్రధాన మంత్రి తన సందేశంలో పేర్కొన్నారు.
ఇండియా – మ‌ధ్య ఆసియా వ‌ర్చువ‌ల్ శిఖ‌రాగ్ర స‌మ్మేళ‌నం

ప్ర‌ధానమంత్రి న‌రేంద్ర మోదీ తొలి ఇండియా -సెంట్ర‌ల్ ఆసియా శిఖ‌రాగ్ర స‌మావేశం వ‌ర్చువ‌ల్ విధానంలో జ‌న‌వ‌రి 27,2022 న జ‌రిగింది. ఈ స‌మావేశానికి రిప‌బ్లిక్ ఆప్ క‌జ‌క‌స్థాన్ అధ్య‌క్షుడు, కిర్గిజ్ రిప‌బ్లిక్‌, రిప‌బ్లిక్ ఆఫ్ త‌జ‌కిస్థాన్‌, తుర్కుమెనిస్థాన్ , రిప‌బ్లిక్ ఆఫ్ ఉజ్బెకిస్థాన్ అధ్య‌క్షులు హాజ‌రయ్యారు. ఇండియా – సెంట్ర‌ల్ ఆసియా తొలి శిఖ‌రాగ్ర స‌మావేశం, ఇండియా- సెంట్ర‌ల్ ఆసియాదేశాల మ‌ధ్య దౌత్య‌ప‌ర‌మైన‌సంబంధాలు 30 సంవ‌త్స‌రాలు నిండిన స‌మ‌యంలో జ‌రుగుతుండ‌డం విశేషం. ఈ శిఖ‌రాగ్ర స‌మ్మేళ‌నం సంద‌ర్భంగా ప్ర‌ధాన‌మంత్రి శ్రీ న‌రేంద్ర మోదీ , సెంట్ర‌ల్ ఆసియా నాయ‌కులు , ఇండియా -సెంట్ర‌ల్ ఆసియామ‌ధ్య సంబంధాల‌ను త‌దుప‌రి ఉన్న‌త‌ ద‌శ‌కు తీసుకువెళ్లే అంశం గురించి చ‌ర్చించారు. ఇందుకు సంబంధించి వారు ఒక చరిత్రాత్మ‌క నిర్ణ‌యం తీసుకుంటూ, శిఖ‌రాగ్ర సమ్మేళనం యంత్రాంగాన్ని వ్య‌వ‌స్థీకృతం చేసేందుకు నిర్ణ‌యించారు. దీనిని ప్ర‌తి రెండు సంవ‌త్స‌రాల‌కు ఒక‌సారి నిర్వ‌హించాల‌ని నిర్ణ‌యించారు. విదేశాంగమంత్రులు, వాణిజ్య మంత్రులు, సాంస్కృతిక మంత్రులు, భ‌ద్ర‌తా మ‌మండ‌లి కార్య‌ద‌ర్శులు శిఖ‌రాగ్ర స‌మ్యేళ‌నానికి త‌గిన నేప‌థ్యాన్ని సిద్ధం చేసేందుకు రెగ్యుల‌ర్ స‌మావేశాలు నిర్వ‌హించేందుకు నిర్ణ‌యించారు. ఇండియా – సెంట్ర‌ల్ ఆసియా సెక్ర‌టేరియ‌ట్‌ను న్యూఢిల్లీలో ఏర్పాటు చేయ‌నున్నారు. ఇది నూత‌న ఏర్పాటుకుమ‌ద్ద‌తునిస్తుంది. వాణిజ్యం ,కనెక్టివిటీ, అభివృద్ధి ,సహకారం, రక్షణ , భద్రత , ప్రత్యేకించి సంస్కృతి ,ప్రజల మధ్య ప‌ర‌స్ప‌ర సంబంధాలపై సహకారానికి సంబంధించిన ప్రతిపాదనలపై నాయకులు చర్చించారు. వీటిలో ఇంధ‌నం, అనుసంధాన‌త‌, ఆప్ఘ‌నిస్థాన్‌పై సీనియ‌ర్ అధికారుల‌స్థాయిలో సంయుక్త వ‌ర్కింగ్ గ్రూప్ లు, చ‌బ్బార్ పోర్టును ఉప‌యోగించ‌డం, మ‌ధ్య ఆసియా దేశాల‌లో బౌద్ధ ఎగ్జిబిష‌న్లు, సాధార‌ణంగా వినియోగించే ప‌దాల‌పై ఇండియా- సెంట్ర‌ల్ ఆసియా డిక్ష‌న‌రీ, సంయుక్తంగా ఉగ్ర‌వాద వ్య‌తిరేక కార్య‌క‌లాపాల నిర్వ‌హ‌ణ‌, ఏటా సెంట్ర‌ల్ ఆసియా దేశాల నుంచి వందమంది యువ‌జ‌న ప్ర‌తినిధి బృందాన్ని ఇండియాలో ప‌ర్య‌ట‌న‌కు ఏర్పాటు చేయ‌డం, సెంట్ర‌ల్ ఏసియా దౌత్య‌వేత్త‌ల‌కు ప్ర‌త్యేక కోర్సు నిర్వ‌హించ‌డం ఇందులో ఉన్నాయి. ప్ర‌ధానమంత్రి న‌రేంద్ర మోదీ ఆప్ఘ‌నిస్థాన్ లో ప‌రిస్థితులపై సెంట్ర‌ల్ ఆసియా నాయ‌కుల‌తో చ‌ర్చించారు. ఈ నాయ‌కులు శాంతియుత‌, భ‌ద్రమైన‌, సుస్థిర ఆప్ఘ‌నిస్థాన్‌కు త‌మ బ‌ల‌మైన మ‌ద్ద‌తును పున‌రుద్ఘాటించారు. ఇది వాస్త‌వ ప్రాతినిధ్య‌పూర్వ‌కంగా, అన్నివ‌ర్గాల‌ను క‌లుపుకుపోయే రీతిలో ఉండాల‌న్నారు. ఆఫ్ఘ‌నిస్థాన్ ప్ర‌జ‌ల‌కు మాన‌వ‌తా స‌హాయం అందించ‌డం కొన‌సాగించ‌డానికి ఇండియా క‌ట్టుబడి ఉంద‌ని ప్ర‌ధానమంత్రి తమ అభిప్రాయాన్ని తెలియ‌జేశారు. ఇందుకు సంబంధించి సంయుక్త డిక్ల‌రేష‌న్‌ను నాయ‌కులు చేప‌ట్టారు. ఇది ఇండియా – సెంట్ర‌ల్ ఆసియా భాగ‌స్వామ్యానికి చిర‌కాల‌, స‌మ‌గ్ర ఉమ్మ‌డి దార్శ‌నిక‌త‌ను ప్ర‌తిబింబిస్తోంది.
జూన్ 6న ఆర్థిక-కార్పొరేట్ వ్యవహారాల మంత్రిత్వశాఖల విశిష్టత వారోత్సవాలను ప్రారంభించనున్న ప్రధానమంత్రి

ప్రధానమంత్రి శ్రీ నరేంద్ర మోదీ 2022 జూన్‌ 6న ఆర్థిక-కార్పొరేట్ వ్యవహారాల మంత్రిత్వ శాఖల విశిష్టత వారోత్సవాలను న్యూ ఢిల్లీలోని విజ్ఞాన్ భవన్‌లో ఉదయం 10:30 గంటలకు ప్రారంభిస్తారు. ‘ఆజాదీ కా అమృత్ మహోత్సవ్’ (ఆకం)లో 2022 జూన్ 11దాకా వారంపాటు ఈ వేడుకలు సాగుతాయి. ఈ ప్రారంభ కార్యక్రమంలో భాగంగా రుణ సంధానిత ప్రభుత్వ పథకాల జాతీయ పోర్టల్ ‘జన సమర్థ్‌’కు ప్రధాని శ్రీకారం చుడతారు. ఇది ప్రభుత్వ రుణసంధాన పథకాలకు సంబంధించి ఏక గవాక్షంగా ఉంటుంది. ఈ మేరకు రుణదాతలతో లబ్ధిదారులను నేరుగా అనుసంధానించే మొట్టమొదటి వేదికగా ఇది ఏర్పాటవుతోంది. సరళ-సులభ డిజిటల్ ప్రక్రియల ద్వారా వివిధ రంగాలకు సముచిత ప్రభుత్వ ప్రయోజనాలను అందించడం ‘జన సమర్థ్’ పోర్టల్ ప్రధాన లక్ష్యం. అంతేకాకుండా ఆ దిశగా మార్గనిర్దేశం చేయడం ద్వారా వాటి సమగ్ర వృద్ధి, ప్రగతికి తోడ్పాటునిస్తుంది. తదనుగుణంగా అనుసంధానిత పథకాలన్నిటి సమగ్ర సదుపాయాలనూ ఈ పోర్టల్ అందుబాటులో ఉంచుతుంది. గడచిన ఎనిమిదేళ్లలో ఈ రెండు మంత్రిత్వ శాఖల ప్రగతి పయనాన్ని వివరించే డిజిటల్ ప్రదర్శనను కూడా ప్రధాని ప్రారంభిస్తారు. అదే సమయంలో ₹1, ₹2, ₹5, ₹10, ₹20 విలువగల నాణాల ప్రత్యేక సిరీస్‌ను కూడా ప్రధానమంత్రి విడుదల చేస్తారు. ఈ ప్రత్యేక శ్రేణి నాణాలు ‘ఆకం’లోగో ఇతివృత్తంతో ఉంటాయి. దృష్టి లోపంగల వ్యక్తులు కూడా సులభంగా గుర్తించే విధంగా ఇవి తయారవుతాయి. ఈ కార్యక్రమం దేశంలోని 75 ప్రదేశాల్లో ఏకకాలంలో నిర్వహించబడుతుంది. అలాగే ఆయా ప్రదేశాలన్నీ ప్రధాన వేదికతో వర్చువల్ మార్గంలో సంధానించబడి ఉంటాయి.
మ‌హారాజా బీర్ బిక్ర‌మ్ కిశోర్ దేబ్ బ‌ర్మ మాణిక్య బ‌హాదుర్ జ‌యంతి సందర్భంగా త్రిపుర ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

మ‌హారాజా బీర్ బిక్ర‌మ్ కిశోర్ దేబ్ బ‌ర్మ మాణిక్య బ‌హాదుర్ జ‌యంతి నాడు త్రిపుర ప్ర‌జ‌లంద‌రికీ ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ‘‘మహారాజా బీర్ బిక్ర‌మ్ కిశోర్ దేబ్ బ‌ర్మ మాణిక్య బ‌హాదుర్ జ‌యంతిని త్రిపుర ప్ర‌జ‌లు స‌మ‌ధికోత్సాహంతో జ‌రుపుకొంటార‌ని తెలిసి నాకు ఎంతో సంతోషంగా ఉంది. త్రిపుర ను అభివృద్ధి చేయడం కోసం మహారాజా బీర్ బిక్ర‌మ్ కిశోర్ దేబ్ బ‌ర్మ మాణిక్య బ‌హాదుర్ చేసిన ఘనమైన కృషి ఎన్న‌టికీ మ‌ర‌పురానిది’’ అని ప్ర‌ధాన మంత్రి పేర్కొన్నారు.
బిఎస్ఎన్ఎల్ పింఛనుదారులకు పింఛను సవరణకు, వ్యత్యాసాల తొలగింపునకు మంత్రిమండలి ఆమోదం

బిఎస్ఎన్ఎల్ లో 2103 జూన్ పదో తేదీ కన్నా ముందు పదవీవిరమణ చేసిన పింఛనుదారులకు, కుటుంబ పింఛనుదారులకు పింఛను సవరణ ప్రతిపాదనకు కేంద్ర మంత్రిమండలి ఆమోదం తెలిపింది. ప్రధాన మంత్రి శ్రీ నరేంద్ర మోదీ ఈ రోజు జరిగిన కేంద్ర మంత్రివర్గ సమావేశానికి అధ్యక్షత వహించారు. దీని వల్ల (i) 50 శాతం డిఎ/ డిఆర్ ను మూల వేతనం/ పింఛనులో కలిసిపోతుంది. ఫలితంగా ఫిట్ మెంట్ కోసం డిఎ / డిఆర్ లో 78.2 శాతాన్ని పరిగణనలోకి తీసుకుంటారు. (ii) రిటైర్డ్ ఉద్యోగులకు పెన్షనరీ బెనిఫిట్స్ చెల్లింపు భారాన్ని సవరించే అవకాశం కూడా లభిస్తుంది. 2013 జూన్ పదో తేదీకి ముందు రిటైరైన బిఎస్ ఎన్ ఎల్ పింఛనుదారులు/ కుటుంబ పింఛనుదారులకు 2007 జనవరి ఒకటో తేదీ నుండి ఈ సవరణ వర్తిస్తుంది. అయితే వాస్తవ ప్రయోజనం మాత్రం 2013 జూన్ పదో తేదీ నుండి వర్తిస్తుంది. ప్రస్తుత బిఎస్ ఎన్ ఎల్ ఉద్యోగులతో సమానంగా డిఎ/ డిఆర్ లో 78.2 శాతం ఫిట్ మెంట్ కోసం పరిగణనలోకి వస్తుంది. అయితే ఈ డి సి ఆర్ జి పెంపుదల, లీవ్ ఎన్ కాష్ మెంట్, పెన్షన్ కమ్యుటేషన్ ల వంటివి మాత్రం పింఛనుదారులకు వర్తించదు. 2000 అక్టోబర్ ఒకటో తేదీకి ముందు రిటైరైన టెలికమ్యూనికేషన్ ల విభాగం (డి ఒ టి), టెలికాం సర్వీసుల విభాగం (డి టి ఎస్), టెలికాం నిర్వహణ శాఖల (డిటిఒ) పింఛను బాధ్యత పూర్తిగా భారతదేశ ప్రభుత్వమే భరిస్తుంది. బి ఎస్ ఎన్ ఎల్ కు ఆ భారం ఏ విధంగానూ వర్తించదు. బిఎస్ ఎన్ ఎల్ లోకి తీసుకున్న ఉద్యోగుల పింఛను ప్రయోజనాల భారం కూడా భారతదేశ ప్రభుత్వమే పూర్తిగా తీసుకుంటుంది. అయితే ఎఫ్ ఆర్ -116 కింద బి ఎస్ ఎన్ ఎల్ వారు పని చేసిన కాలానికి తన వంతు పింఛను వాటాను మాత్రం చెల్లించాల్సివుంటుంది. ఈ నిర్ణయాల వల్ల పింఛనుదారుల విషయంలో రూ.129.63 కోట్లు, కుటుంబ పింఛనుదారుల విషయంలో రూ.24.93 కోట్ల భారం ప్రభుత్వానిదవుతుంది. అలాగే 2013-14 సంవత్సరం నుండి బకాయిల చెల్లింపు భారం పింఛనుదారుల విషయంలో రూ.239.92 కోట్లు, కుటుంబ పింఛనుదారుల విషయంలో రూ.44.62 కోట్లుగా ఉంటుంది. ఈ సవరణ వల్ల దేశవ్యాప్తంగా ఇంచుమించుగా 1,18,500 మంది ప్రయోజనం పొందనున్నారు. 2013 జూన్ ఆరో తేదీకి ముందు రిటైరైన, బి ఎస్ ఎన్ ఎల్ లో విలీనం అయిన ఉద్యోగుల దీర్ఘకాలిక డిమాండు దీని వల్ల నెరవేరుతుంది. పింఛనులో వ్యత్యాసాలు తొలగిపోయి, పింఛనుదారులు కూడా ప్రస్తుత బి ఎస్ ఎన్ ఎల్ ఉద్యోగులతో సమానం అవుతారు. దీని వల్ల బి ఎస్ ఎన్ ఎల్ పై ఆర్థిక భారం తగ్గుతుంది. పారిశ్రామిక అశాంతి తొలగుతుంది. ప్రభుత్వం తన వాగ్దానాన్ని నెరవేర్చినట్లు కూడా అవుతుంది. పూర్వ రంగం: 2013 జూన్ పదో తేదీకి ముందు పదవీ విరమణ చేసిన బిఎస్ఎన్ఎల్ ఉద్యోగుల పింఛనులో వ్యత్యాసాలు తీవ్రంగా ఉన్న నేపథ్యంలో మంత్రిమండలి ఈ నిర్ణయం తీసుకుంది. పింఛన్ బాధ్యతపై నిర్ణయమనేది ఎప్పటి నుండో ఉన్న డిమాండు. అంతే కాదు, కార్పొరేటీకరణ చేయడానికి ముందు.. అంటే బి ఎస్ ఎన్ ఎల్ స్థాపనకు ముందు వేరు వేరు స్థాయిలలో సాగుతూ వచ్చిన సంప్రదింపులలో భాగంగా ప్రభుత్వం ఇచ్చిన హామీని ప్రస్తుత నిర్ణయంతో నెరవేర్చినట్లు కూడా అవుతోంది.
సిఆర్పిఎఫ్ 77వ వార్షికోత్సవం సందర్భంగా  సిఆర్పిఎఫ్  సిబ్బందికి ప్రధాన మంత్రి ప్రణామాలు

ప్రధాన మంత్రి శ్రీ నరేంద్ర మోదీ సిఆర్పిఎఫ్ 77వ వార్షికోత్సవం సందర్భంగా సిఆర్పిఎఫ్ సిబ్బందికి వందనం చేశారు. “మన భద్రత వ్యవస్థలో సిఆర్పిఎఫ్ సిబ్బంది పోషిస్తున్న కీలకమైన పాత్ర, ప్రదర్శిస్తున్న ధీరోదాత్తత లకు మనం సిఆర్పిఎఫ్ 77వ వార్షికోత్సవం నాడు వారికి వందనం చేద్దాం” అని ప్రధాన మంత్రి పేర్కొన్నారు.
పిఎస్ఎల్ వి-సి36 / రిసోర్స్ శాట్-2ఎ ను విజయవంతంగా పరీక్షించినందుకు ఐఎస్ఆర్ఒ కు అభినందనలు తెలిపిన ప్రధాన మంత్రి

పిఎస్ఎల్ వి-సి36 / రిసోర్స్ శాట్-2ఎ ను విజయవంతంగా పరీక్షించినందుకు ఐఎస్ఆర్ఒ (ఇస్రో)ను ప్ర‌ధాన మంత్రి శ్రీ న‌రేంద్ర మోదీ అభినందించారు. “పిఎస్ఎల్ వి-సి36 / రిసోర్స్ శాట్-2ఎ ను విజయవంతంగా పరీక్షించడం మనం అందరం ఎంతో గర్వపడుతున్న ఒక సాఫల్యం. ప్రశంసాయోగ్యమైన ఈ అసాధారణ కార్యాన్ని సాధించిన ఐఎస్ఆర్ఒ కు అభినందనలు” అని ప్రధాన మంత్రి తన సందేశంలో పేర్కొన్నారు.
ప్ర‌ధాన మంత్రిని క‌లుసుకున్న‌ దావూదీ బోహ్రా వ‌ర్గ ప్ర‌జ‌ల మ‌తాధిప‌తి శ్రీ స‌య్య‌ద్ నా ముఫ‌ద్ద‌లాల్ సైఫుద్దీన్

దావూదీ బోహ్రా వ‌ర్గ ప్ర‌జ‌ల మ‌తాధిప‌తి శ్రీ స‌య్య‌ద్ నా ముఫ‌ద్ద‌లాల్ సైఫుద్దీన్ ఈ రోజు న్యూఢిల్లీలో ప్ర‌ధాన మంత్రి శ్రీ న‌రేంద్ర మోదీని క‌లుసుకొన్నారు. ఈ భేటీ కార్య‌క్ర‌మంలో తొమ్మిది మందితో కూడిన ప్ర‌తినిధి వ‌ర్గం శ్రీ స‌య్య‌ద్ నా ముఫ‌ద్ద‌లాల్ సైఫుద్దీన్ వెంట వ‌చ్చింది. దావూదీ బోహ్రా వ‌ర్గం చేప‌డుతున్న సంఘ సంస్క‌ర‌ణ య‌త్నాల‌ను ఈ సంద‌ర్భంగా ప్ర‌ధాన మంత్రి మెచ్చుకొన్నారు. ఈ కార్య‌క్ర‌మాల‌కు కేంద్ర ప్ర‌భుత్వం త‌ర‌ఫున పూర్తి అండ‌ దండ‌లు ఉన్న‌ట్లు ఆయ‌న చెప్పారు. అంతే కాకుండా, ముంబ‌యిలోని భేండీ బ‌జార్ ప్రాంతాన్ని స్మార్ట్ సిటీ ప్ర‌మాణాల‌కు అనుగుణంగా అభివృద్ధి చేయ‌డంలో దావూదీ బోహ్రా వ‌ర్గం సాధించిన పురోగ‌తిని కూడా ప్ర‌ధాన మంత్రి ప్ర‌శంసించారు. గంగా న‌ది ఒడ్డుల వెంబ‌డి నెల‌కొన్న ప‌ల్లెల‌లో మ‌రుగుదొడ్ల‌ను నిర్మించే కృషిలో పాలు పంచుకోవ‌ల‌సిందిగా దావూదీ బోహ్రా వ‌ర్గానికి ప్ర‌ధాన మంత్రి విజ్ఞ‌ప్తి చేశారు.
శాస్త్ర విజ్ఞ‌ానం, సాంకేతిక విజ్ఞ‌ానం మరియు నవకల్పన రంగంలో భారతదేశానికి, ఫ్రాన్స్ కు మధ్య ఎమ్ఒయు ను మంత్రిమండలి దృష్టికి తీసుకువ‌చ్చారు

భారతదేశ ప్రభుత్వ శాస్త్ర, సాంకేతిక విజ్ఞ‌ాన విభాగం, టెక్నాలజీ డెవలప్ మెంట్ బోర్డ్ (టిడిబి)లకు, ఫ్రాన్స్ కు చెందిన ప్రభుత్వ ఇన్ వెస్ట్ మెంట్ బ్యాంక్ బిపిఐఫ్రాన్స్ కు మధ్య అవగాహనపూర్వక ఒప్పందం (ఎమ్ఒయు)పై సంతకాలయిన సంగతిని మంత్రిమండలి దృష్టికి తీసుకువ‌చ్చారు. ప్ర‌ధాన మంత్రి శ్రీ న‌రేంద్ర మోదీ కేంద్ర మంత్రివ‌ర్గ స‌మావేశానికి అధ్య‌క్ష‌త వ‌హించారు. ఈ ఒప్పందం శాస్త్ర విజ్ఞ‌ానం, సాంకేతిక విజ్ఞ‌ానం మరియు నవకల్పన రంగంలో ఫ్రాన్స్ మరియు భారతదేశం కంపెనీల మధ్య, సంస్థల మధ్య సమన్వయం నెలకొల్పడం ద్వారా సాంకేతిక విజ్ఞ‌ాన సంబంధ ఆదాన ప్రదానాలను పెంపొందించడం కోసం సమన్వయపూర్వక చర్యలను చేపట్టడానికి, అలాగే ఉత్తమమైన పద్ధతుల మార్పిడికి వీలు కల్పిస్తుంది. శాస్త్ర విజ్ఞ‌ానం మరియు సాంకేతిక విజ్ఞ‌ాన రంగాలలో ఉత్తమ పద్ధతుల ఆదాన ప్రదానానికి సంబంధించిన కార్యకలాపాలను టెక్నాలజీ డెవలప్ మెంట్ బోర్డ్ (టిడిబి), బిపిఐఫ్రాన్స్ ల ద్వారా చేపట్టాలనేది కూడా ఈ ఒప్పందం ధ్యేయాలలో ఒకటిగా ఉంటుంది.
‘స్మార్ట్ ఇండియా హ్యాకథాన్’లో విద్యార్థులతో ప్రధానమంత్రి మాటామంతీ

ప్రధానమంత్రి శ్రీ నరేంద్ర మోదీ ఇవాళ ‘స్మార్ట్ ఇండియా హ్యాకథాన్’ ముగింపు కార్యక్రమంలో భాగంగా వీడియో కాన్ఫరెన్స్ ద్వారా విద్యార్థులనుద్దేశించి ప్రసంగించారు. ఈ సందర్భంగా దేశంలోని పలు ప్రాంతాల్లోగల వివిధ సంస్థల నుంచి కార్యక్రమంలో పాల్గొంటున్న విద్యార్థులతో ముచ్చటించారు. వ్యవసాయం, ఆర్థికం, పౌష్టికాహారలోపం, విద్య తదితరాలపై వారితో కాసేపు చర్చించారు. ‘స్మార్ట్ ఇండియా హ్యాకథాన్’ను జాతీయ స్థాయిలో ఒక అతిపెద్ద ‘సార్వత్రిక ఆవిష్కరణ నమూనా’గా ప్రధాని అభివర్ణించారు. భారత ఆర్థిక వ్యవస్థ వేగంగా దూసుకుపోతున్నదని, ఆవిష్కరణలలో దేశం కొత్త ప్రమాణాలను నెలకొల్పుతున్నదని పేర్కొన్నారు. అందువల్లనే ప్రపంచంలోనే మూడో అతిపెద్ద అంకుర సంస్థల దేశంగా అవతరించిందని గుర్తుచేశారు.
జిఎస్ఎల్ వి- ఎమ్ కె III డి1/జిఎస్ఎటి-19 మిషన్ ను విజయవంతంగా ప్రయోగించిన ఐఎస్ ఆర్ఒ ను అభినందించిన ప్రధాన మంత్రి

జిఎస్ఎల్ వి- ఎమ్ కె III డి1/జిఎస్ఎటి-19 మిషన్ ను విజయవంతంగా ప్రయోగించినందుకుగాను ఐఎస్ ఆర్ఒ (‘ఇస్రో’)ను ప్రధాన మంత్రి శ్రీ నరేంద్ర మోదీ అభినందిందించారు. ‘‘జిఎస్ఎల్ వి- ఎమ్ కె III డి1/జిఎస్ఎటి-19 మిషన్ ను విజయవంతంగా ప్రయోగించినందుకుగాను ఐఎస్ ఆర్ఒ యొక్క అంకితభావం కలిగిన శాస్త్రవేత్తలకు ఇవే నా అభినందనలు. జిఎస్ఎల్ వి- ఎమ్ కె III డి1/జిఎస్ఎటి-19 మిషన్ భారతదేశాన్ని తదుపరి తరం వాహక నౌక మరియు ఉపగ్రహ ప్రయోగ సామర్థ్యాలకు చేరువ చేసింది; ఈ కారణంగా దేశ ప్రజలు గర్వపడుతున్నారు’’ అని ప్రధాన మంత్రి తన సందేశంలో పేర్కొన్నారు.
సి ఎస్ ఐ ఆర్ సొసైటీ సమావేశానికి అధ్యక్షత వహించిన ప్రధాన మంత్రి

ప్రధాన మంత్రి శ్రీ నరేంద్ర మోదీ బుధవారం న్యూఢిల్లీలో జరిగిన సి ఎస్ ఐ ఆర్ సొసైటీ సమావేశానికి అధ్యక్షత వహించారు. దేశానికి ఎదురవుతున్న సవాళ్లను పరిష్కరించడంలో సి ఎస్ ఐ ఆర్ సొసైటీ చూపిన చొరవ తో పాటు దేశంలో ప్రధాన నవకల్పన కర్తగా ఈ సంస్థకు ఉన్న గుర్తింపును గురించి ఈ సందర్భంగా ప్రధాన మంత్రి కి నివేదించడం జరిగింది. సి ఎస్ ఐ ఆర్ ప్రయోగశాలల ద్వారా కొనసాగుతున్న పరిశోధనల పర్యవసానంగా పెద్ద సంఖ్యలో స్టార్ట్-అప్ లు ఆవిర్భవించగలిగే అవకాశం ఉందని సభ్యులు వివరించారు. ప్రయోగశాలల పరిశోధన కృషిని వాణిజ్య సరళి వినియోగానికి అనువుగా మార్పిడి చేయవలసి వుందని వారు అభిప్రాయపడ్డారు. వైద్య ఉపకరణాల తయారీ, శక్తి, ఇంకా వ్యర్ధాల నిర్వహణ వంటివి సి ఎస్ ఐ ఆర్ కీలక పాత్రను పోషించగలిగిన రంగాలలో కొన్ని అని వారు ప్రస్తావించారు. సి ఎస్ ఐ ఆర్ ప్రయోగశాలల పనితీరును మదింపు చేయడానికి పరామితులను నిర్దేశించవలసిందిగా ప్రధాన మంత్రి పిలుపునిచ్చారు. వేరు వేరు ప్రయోగశాలల మధ్య అంతర్గత స్పర్థ నెలకొనేటట్లుగా ఒక యంత్రాంగాన్ని ఏర్పాటు చేయాలని ఆయన సూచన చేశారు. భారతదేశంలోని వేరు వేరు ప్రాంతాలలో ప్రజలు ఎదుర్కొంటున్న కనీసం వంద సమస్యలను పట్టికీకరించవలసిందని సి ఎస్ ఐ ఆర్ (కౌన్సిల్ ఆఫ్ సైంటిఫిక్ అండ్ ఇండస్ట్రియ‌ల్ రిసర్చ్) శాస్త్రవేత్తలను ప్రధాన మంత్రి కోరారు. అలాగే ఆ సమస్యలను నిర్దిష్ట కాలావధి లోపు సాంకేతిక విజ్ఞానం సాయంతో పరిష్కరించే సవాలును స్వీకరించాలని కూడా వారికి ఆయన సూచించారు. అవరోధాలను అధిగమించడంలో సి ఎస్ ఐ ఆర్ మార్గదర్శకత్వ బాధ్యతను తీసుకోదగిన కొన్ని కీలక రంగాలను ప్రధాన మంత్రి ఏకరువు పెట్టారు. ఈ రంగాలలో.. ఆదివాసీలలో ప్రబలుతున్న సికిల్ సెల్ అనీమియా, రక్షణ రంగ పరికరాల తయారీ, సైనికులకు తోడ్పడే ప్రాణ రక్షక సామగ్రి రూపకల్పన, సౌర శక్తికి సంబంధించిన వినూత్న ఆవిష్కరణలు, ఇంకా వ్యవసాయ రంగానికి సంబంధించిన వినూత్న ఆవిష్కరణలు ఉన్నాయి. సామాన్యుడి జీవనాన్ని మరింత మెరుగుపరచగల విధంగా సి ఎస్ ఐ ఆర్ పనిచేయాలని తాను కోరుకుంటున్నట్లు ప్రధాన మంత్రి స్పష్టంచేశారు. అంతే కాకుండా పేదల, సమాజంలోని అణగారిన వర్గాల వారు ఎదుర్కొంటున్న సమస్యలకు సాంకేతిక విజ్ఞానం సాయంతో పరిష్కారాలను సమకూర్చాలని ఆయన నొక్కిచెప్పారు.
ప్రముఖ గాయని లత మంగేశ్ కర్ గారి కన్నుమూత పట్ల సంతాపాన్ని వ్యక్తం చేసిన ప్రధాన మంత్రి

ప్రముఖ గాయని లత మంగేశ్ కర్ గారి కన్నుమూత పట్ల ప్ర‌ధాన మంత్రి శ్రీ న‌రేంద్ర మోదీ ప్రగాఢ దు:ఖాన్ని వ్యక్తం చేశారు. లత మంగేశ్ కర్ గారి కుటుంబం తో ప్రధాన మంత్రి మాట్లాడి, తన సంతాపాన్ని తెలియజేశారు. రాబోయే తరాల వారు ఆవిడ ను భారతదేశ సంస్కృతి లో ఒక ప్రసిద్ధురాలు గా స్మరించుకొంటారు; ఆవిడ స్వర మాధుర్యం ప్రజల ను మైమరపించడం లో సాటి లేనటువంటి సామర్థ్యాన్ని సంతరించుకొంది అని కూడా ప్రధాన మంత్రి అన్నారు. ప్రధాన మంత్రి అనేక ట్వీట్ లలో – “మాటల లో చెప్పలేనంతటి మానసిక వ్యథ కు లోనవుతున్నాను. దయ, సంరక్షణ లు మూర్తీభవించినటువంటి లత అక్కయ్య మనను వదలిపెట్టి వెళ్లిపోయారు. ఆమె లేని లోటు మన దేశ ప్రజల కు తీర్చలేనిది. రాబోయే తరాల వారు ఆవిడ ను భారతదేశ సంస్కృతి లో ఒక ప్రసిద్ధురాలు గా స్మరించుకొంటారు; ఆవిడ స్వర మాధుర్యం ప్రజల ను మైమరపించడం లో సాటి లేనటువంటి సామర్థ్యాన్ని సంతరించుకొంది.’’ ‘‘లత అక్కయ్య పాడిన పాటలు విభిన్నమైనటువంటి భావోద్వేగాల కు అద్దం పట్టాయి. భారతదేశ చలనచిత్ర జగత్తు లో చోటు చేసుకొన్న మార్పుల ను దశాబ్దాల తరబడి ఆవిడ సన్నిహితం గా గమనించారు. చలనచిత్రాల కు అవతల, ఆమె భారతదేశం యొక్క వృద్ధి ని గురించి ఎల్లప్పుడూ ఉద్వేగాన్ని వ్యక్తపరుస్తూ వచ్చారు. ఒక బలమైన భారతదేశాన్ని, ఒక ప్రగతిశీల భారతదేశాన్ని చూడాలి అని ఆమె సదా కోరుకొన్నారు.’’ ‘‘లత దీదీ వద్ద నుంచి అపారమైన వాత్సల్యాన్ని నేను అందుకొంటూ రావడం అనేది నాకు లభించినటువంటి గౌరవం అని నేను తలుస్తాను. ఆమె తో నేను జరిపిన మాటామంతీ మరపురానివి. లత అక్కయ్య కన్నుమూత సందర్భం లో నా తోటి భారతీయులతో పాటు నేను సైతం బాధ పడుతున్నాను. ఆమె కుటుంబం తో నేను మాట్లాడాను, నా సంతాపాన్ని వారికి తెలియజేశాను. ఓమ్ శాంతి.’’ అని పేర్కొన్నారు.
మందులకు పనికివచ్చే మొక్కల రంగంలో స‌హ‌కారం కోసం భార‌త‌దేశం మ‌రియు సావో తోమే మరియు ప్రిన్సిపీ ల మ‌ధ్య ఎమ్ఒయూ కు ఆమోదం తెలిపిన మంత్రివ‌ర్గం

మందులకు పనికివచ్చే మొక్కల రంగంలో స‌హ‌కారం కోసం భార‌త‌దేశం మ‌రియు సావో తోమే మరియు ప్రిన్సిపీ ల మ‌ధ్య అవగాహనపూర్వక ఒప్పంద పత్రం (ఎమ్ఒయు) కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎమ్ఒయు పై 2018 మార్చి నెల 14వ తేదీ నాడు సంత‌కాలయ్యాయి. పూర్వ రంగం: జీవ వైవిధ్యం విషయానికి వస్తే, భారతదేశం ప్రపంచంలో సర్వాధిక సమృద్ధ దేశాలలో ఒక దేశంగా ఉంది. భారతదేశంలో 15 వ్యవసాయ- జల వాయు క్షేత్రాలు ఉన్నాయి. 17000-18000 పుష్పించే జాతి మొక్కలలో 7000కు పైగా ఆయుర్వేద, యూనానీ, సిద్ధ మరియు హోమియోపతి (ఆయుష్ AYUSH పద్ధతి వైద్యం) వంటి మందుల పద్ధతులలో వాడేవిగా ఉన్నాయని అంచనా వేయడమైంది. దాదాపు 1178 జాతులకు చెందిన మూలికా వృక్ష జాతుల వ్యాపారం జరుగుతోందన్న అంచనా కూడా ఉన్నది. వీటిలో 242 జాతుల మొక్కల వార్షిక వినియోగ స్థాయి 100 మెట్రిక్ టన్నులకు పైబడింది. ఔషధీయ మొక్కలు.. సాంప్రదాయక వైద్యం మరియు మూలికా పరిశ్రమకు ప్రధానమైనటువంటి వనరుగా ఉండడంతో పాటు, భారతదేశ జనాభాలో ఒక భారీ విభాగానికి జీవనోపాధి ని మరియు ఆరోగ్య భద్రత ను కూడా సమకూర్చుతున్నాయి. ప్రపంచంలో సాంప్రదాయక మరియు ప్రత్యామ్నాయ ఆరోగ్య సంరక్షణ పద్ధతుల పట్ల ఆసక్తి మరో మారు అధికం అవుతున్నది. దీంతో ప్రపంచ మూలికా వ్యాపారం 120 బిలియన్ యుఎస్ డాలర్లుగా ఉన్నది కాస్తా 2050 వ సంవత్సరం కల్లా 7 ట్రిలియన్ యుఎస్ డాలర్లకు చేరుకోగలదని భావిస్తున్నారు. ఇంతేకాకుండా, విశేషించి ఉష్ణ మండల ప్రాంతాలలో పెద్ద సంఖ్యలో దొరుకుతున్న ఔషధీయ మొక్కలు కూడా ఉన్నాయి. ఇవి ఒకే విధమైనటువంటి భూ- జలవాయు కారకాలను బట్టి చూస్తే రెండు దేశాలలో సమానమైన రూపాలలో లభ్యం అవుతున్నాయి. సావో తోమే మరియు ప్రిన్సిపీ లో చికిత్స మరియు ఔషధీయ మొక్క ల క్షేత్రం తాలూకు ఆయుష్ ప్రణాళికల ప్రచార-ప్రసార ఆవశ్యకతను దృష్టిలో పెట్టుకొని దేశాల వారీ సహకారం కోసం రూపొందించినటువంటి ప్రామాణిక ముసాయిదా ఎమ్ఒయూ ను సావో తోమే మరియు ప్రిన్సిపీ ప్రజాస్వామిక గణతంత్రం యొక్క సంబంధిత ప్రాధికార సంస్థలతో పంచుకోవడం జరిగింది.